Ποντιακά ήθη και έθιμα



Τσιαπάρα Αφροδίτη ,Α’3 ,Απρίλης 2019

Από τα χαράματα της Τετάρτης πριν από τη στέψη η οικογένεια του γαμπρού έδινε εντολή σε μια γυναίκα να καλέσει τις συγγενείς, τις φίλες ή και τις συγχωριανές στο άνοιγμα των ζυμαρικών· είτε υπήρχε η οικονομική άνεση είτε όχι, επικρατούσε η συνήθεια να προετοιμάζουν τα γαμήλια ψαθύρια. Η γυναίκα που προσκαλούσε εκ μέρους της οικογένειας πρόσφερε ένα κερί. Το «ραντεβού» για το άνοιγμα των ζυμαρικών ήταν την Πέμπτη στο σπίτι του γαμπρού: άλλες έστηναν τα ζύμωτρα, άλλες κοσκίνιζαν, άλλες ετοίμαζαν τα απαραίτητα εργαλεία για το άνοιγμα των φύλλων.

Σε κάθε περίπτωση, το απόγευμα του Σαββάτου του Λαζάρου σε ορισμένες περιοχές του Πόντου τα παιδιά έβγαιναν για το [«βάεμαν»](http://www.pontos-news.gr/pontic-article/149267/vaeman-sti-santa). Κρατώντας ένα ανθισμένο κλαδί λεύκας κι ένα καλαθάκι για να βάζουν μέσα τ’ αυγά που θα μάζευαν, γυρνούσαν τα σπίτια ψάλλοντας την Ανάσταση του Λαζάρου και οι νοικοκυρές τους έδιναν κερκέλια που τα περνούσαν σε σπάγκο και τα έβαζαν σαν περιδέραιο στο λαιμό τους, ή έδεναν τη μία άκρη του πίσω στη μέση τους, κρατώντας την άλλη ελεύθερη. Κάθε κουλούρι που περνούσε από το σπάγκο πήγαινε έτσι πίσω στην πλάτη του παιδιού. Η πιο συνηθισμένη τακτική όμως ήταν να τα περνούν στο κλαδί που είχαν μαζί τους.

Πριν να γίνη το τσούγκρισμα εκτυπούσαν τα αυγά στα δόντια, για να δοκιμάσουν την αντοχήν των. Οι πεπειραμένοι εύκολα ανεγνώριζαν αν τ’ αυγό ήταν γότζ’ ή ωμόν, ή παχυτσέπλ’κον (με χονδρή φλούδα), οπότε δύσκολα ημπορούσαν να διακρίνουν την αντοχήν του.

Τα ωμά είπαμε ότι απεκλείεντο. Άλλως τε στην δοκιμήν με τα δόντια δεν ήτο εύκολων να γνωρισθεί η αντοχήν των. Έχανεν εκείνος που του έσπαναν τ’ αυγό και ήτο υποχρεωμένος να το δόση στον νικητή. Και έτσι εκείνοι που έτυχε να έχουν γοτζίας, κότας δηλαδή που γεννούσαν δυνατά αυγά, εμάζευαν πολλά σπασμένα. Τότε αυτομάτως ξεπηδούσε το έθιμο του κυλίσματος.

Την παραμονή και των τριών γιορτών του Δωδεκαημέρου, συνήθως πριν νυχτώσει, στα σπίτια των γειτόνων και των συγγενών μπαίνουν παρέες παιδιών έως 14 ετών και λένε κάλαντα. Για κάθε γιορτή υπάρχει ένα ξεχωριστό τραγούδι. Η λέξη κάλαντα έχει λατινική προέλευση: kalenda· με αυτήν τη λέξη οι Ρωμαίοι όριζαν την αρχή του κάθε μήνα. Η λατινική λέξη kalenda, με τη σειρά της προέρχεται από την ελληνική λέξη «καλώ». Ως αντάλλαγμα στο παραδοσιακό τραγούδι-ευχή, τα παιδιά παίρνουν δώρα ή ακόμα και λεφτά.

Η Ανάσταση τελούνταν στο προαύλιο της εκκλησίας που λειτουργούσαμε, αλλά συχνότερα ο κλήρος και ο λαός «εν πομπή και παρατάξει» πήγαιναν στον αυλόγυρο κάποιου παρεκκλησιού της ίδιας ενορίας όπου γινόταν ανάγνωση του Ευαγγελίου και ακουγόταν το πρώτο «Χριστός Ανέστη». Πάντως, στο χώρο που θα γινόταν η Ανάσταση από το απόγευμα του Μεγάλου Σαββάτου λάμβανε χώρα η εγκατάσταση του… βαρεος πυροβολικού, των πυροτεχνημάτων. η Τσικνοπέμπτη αποτελεί, ουσιαστικά, την απαρχή των εκδηλώσεων για την Αποκριά, αφού την επόμενη εβδομάδα ακολουθούν το Καρναβάλι και η Καθαρά Δευτέρα. Η ημέρα της Πέμπτης επιλέχθηκε, σύμφωνα με την ορθόδοξη παράδοση, διότι η Τετάρτη και η Παρασκευή είναι σημαντικές ημέρες νηστείας.

Οι Πόντιοι ήταν πολύ αυστηροί με την νηστεία. Ακόμη και η μύτη εάν άνοιγε ενός παιδιού, του έλεγαν να φτύσει το αίμα και να μην το καταπιεί για να μην καταλύσει τη νηστεία. Σε αρκετά μέρη του Πόντου, την ημέρα δεν έτρωγαν και δεν έπιναν τίποτα και μόνο το βράδυ έτρωγαν λιτά και κυρίως δίχως σταγόνα λιπαρή ουσίας κρέατος και γαλακτοκομικών. Η νηστεία της Μεγάλης Σαρακοστής ξεκινούσε την Καθαρή Δευτέρα. Από το προηγούμενο βράδυ τα παιδιά φιλούσαν το χέρι του παππού, της γιαγιάς ,του μπαμπά και της μαμάς. Αγκαλιάζονταν τα αδέρφια και φιλιόνταν. Την ημέρα της Καθαρής Δευτέρας οι πιστοί πήγαιναν στην εκκλησία, κοινωνούσαν, παίρνανε αντίδωρο και από 'κει και πέρα όσοι αντέχανε κρατούσανε νηστεία για 40 μέρες. Τις τρεις πρώτες μέρες δεν τρώγανε τίποτα και δεν πίνανε ούτε νερό. Τη Σαρακοστή τα καφενεία ήταν ανοιχτά, ο κόσμος πήγαινε, αλλά δεν χόρευε κανένας. Κάθε Παρασκευή πηγαίνανε στην εκκλησία στους χαιρετισμούς. Όταν πλησίαζε η Μεγάλη Εβδομάδα σκουπίζανε τα σπίτια, τις αυλές και όλο το χωριό. Την Πρωτομαγιά οι Πόντιοι πήγαιναν να τη γιορτάσουν στα παρχάρια (τόποι θερινών διακοπών). Έπαιρναν μαζί τους και τα ζώα.

Την παραμονή της Πρωτομαγιάς η οικοδέσποινα έδενε στην αλυσίδα του κουδουνιού σταυρούς από κλαδιά αγριομηλιάς και πρόσθετε ένα ματοζίνυχο (ματόχαντρο), ένα κόκκινο πανί και ένα κεφάλι σκόρδο. Έλεγε και ευχές, όπως: «στείρα να πας και γαστρωμέντσα να έρθεσαι» (άγονη να πας και έγκυος να έρθεις), «όσα εδέκα σε άλλα ατόσα να φέρτσ με» ( Όσα σου έδωσα, άλλα τόσα να μου φέρεις).

Ο κόσμος ξεχυνόταν στα βοσκοτόπια και άφηναν ελεύθερα τα ζώα να βόσκουν. Μαζευόταν στις βρύσες και ξεκουραζόταν κάτω από τα έλατα. Μετά άρχιζαν τους χορούς και τα τραγούδια με τους μελωδικούς ήχους της λύρας.

Στα παρχάρια τα ζώα τα φύλαγαν οι βουκόλοι (βοσκοί).

Το άρμεγμα γινόταν κάθε πρωί, απόγευμα ή βράδυ.

Όταν πέθαινε κάποιος χωριανός, στα παλιά χρόνια, χτυπούσε η καμπάνα και όλοι σταματούσαν τις δουλειές τους.

Στο σπίτι έλουζαν τον - την νεκρό - ή, τον - την έντυναν με τα καλύτερά του - της ρούχα, τον - την έβαζαν πάνω σε μια πόρτα που έβγαζαν από κάποιο δωμάτιο του σπιτιού και τον - την σκέπαζαν μ' ένα σεντόνι μέχρι τη μέση στην διάρκεια της ημέρας και ολόκληρη στη διάρκεια της νύχτας. Δίπλα του - της έβαζαν ένα πιάτο κόλλυβα μ' ένα αναμμένο κερί.

Αφού ταχτοποιούσαν τον - την νεκρό - ή, ειδοποιούσαν τις μοιρολογίστρες οι οποίες ήταν γυναίκες μεγάλες σε ηλικία που δουλειά τους ήταν να μοιρολογούν τους νεκρούς. Σιγά σιγά μαζευόταν και ο κόσμος. Οι συγγενείς μαζί με τις μοιρολογίστρες θυμιάτιζαν και μοιρολογούσαν τον - την νεκρό - ή. Αν πέθαινε η μάνα, οι κόρες της μοιρολογούσαν κι έλεγαν:

"Μανίτσα μ', μανίτσα μ', μανίτσα μ',
μερ εφέκες μας και πας, μανίτσα μ',
μικράν, ορφανάν εφέκες μας μανίτσα μ',
εμνοστέσα μανίτσα μ' όόόόόι.
Μάναν νέαν εσύ έσνε,
και μικρά είμεσε,
μερ εφέκες μας και πας, μανίτσα μ',
τον πατέρα μ' κι ελογαρίασες,
μανίτσα μ' όόόόόι".

Στο μεταξύ οι χωριανοί έφτιαχναν το φέρετρο και το σταυρό και άνοιγαν τον τάφο. Το φέρετρο, από το σπίτι στην εκκλησία και από την εκκλησία στα νεκροταφεία, το κουβαλούσαν τέσσερις χωριανοί.

Μετά την κηδεία οι συγγενείς μοίραζαν λαβάσες και κόλλυβα. Έπειτα πήγαιναν όλοι στο σπίτι όπου τους πρόσφεραν καφέ και κονιάκ.

Ακολουθούσαν τα τριήμερα, τα εννιάμερα, τα σαράντα, τα εξάμηνα και ο χρόνος. Στα σαράντα, μετά το μνημόσυνο, έκαναν οι συγγενείς τραπέζι στους χωριανούς. Αν ήταν νηστεία, τα φαγητά ήταν νηστίσιμα. Αν δεν ήταν, έτρωγαν ψάρια ή κρέας. Στα υπόλοιπα μνημόσυνα υπήρχε μόνο κέρασμα.
 ΠΗΓΗ:Από εργασία του Κετετζίδη Νικόλαου και του Δημοτικού Σχολείου Ριζού Ν. Πέλλας .Το πρωί της 1ης του Καλομηνά, έτρωγαν άρτο που είχαν φυλάξει από τη Μ. Πέμπτη, έπιναν γάλα, έβγαζαν τα ζώα από το μαντρί και τα οδηγούσαν στη βοσκή αφού τα στόλιζαν με πολύχρωμες κορδέλες, «τραχολίδια», και με κουδούνια. Τα οδηγούσαν κρατώντας στο χέρι βέργες από ανθισμένες αγριοτριανταφυλλιές, που τις έλεγαν μασούρας.

Στον Πόντο ο Μάιος συνδεόταν με δοξασίες και προλήψεις. Οι κάτοικοι πίστευαν ότι κινδύνευαν από μάγια και γι’ αυτό εκείνη την ημέρα προσπαθούσαν όλοι να προφυλαχθούν με σκόρδα, κρεμμύδια και μαγιοβότανα. Σύμφωνα με το έθιμο, κρεμούσαν στα σπίτια στεφάνια, σύμβολα της δροσιάς και της δύναμης της μαγιάτικης φύσης, θεωρώντας ότι θα τους μεταδοθεί η υγεία και η ζωντάνια της φύσης. Η έξοδος των αγελάδων για τις εαρινές βοσκές έπρεπε απαραίτητα να γίνει την πρωτομαγιά. Στα τέλη του Μαΐου θα άρχιζε η ομαδική μετάβαση των ζώων στους ορεινούς βοσκότοπους (παρχάρια).

Το Μάιο στον Πόντο γιόρταζαν τη μνήμη του Αγίου Χριστόφορου, μεγαλομάρτυρα από τα αρχαία Σούρμενα του Πόντου. Στις 21 Μαΐου γιόρταζαν τη μνήμη των Αγίων Κωνσταντίνου και Ελένης, που λάτρευαν ιδιαίτερα
αναδημοσίευση απο την σελίδα στο facebook Σύλλογος Ποντίων Ν.Ξάνθης-Pontians' Association of Xanthi Η Ποντιακή διάλεκτος

Η Ποντιακή διάλεκτος προέρχεται από την Αρχαία Ιωνική, λόγω κυρίως
της καταγωγής των πρώτων αποίκων του Πόντου από την Ιωνική
Μίλητο. Με την πάροδο του χρόνου και με την επίδραση γεωγραφικών,
κλιματολογικών, ιστορικών, εθνολογικών και άλλων παραγόντων
δημιουργήθηκαν εξελικτικά από την Ιωνική διάλεκτο διάφορες
διάλεκτοι, μία εκ των οποίων είναι και η Ποντιακή διάλεκτος.
Στο πέρασμα των 28 αιώνων ζωής, η Ποντιακή διάλεκτος δέχτηκε
επιδράσεις από τα αλεξανδρινά χρόνια και από τα μεσαιωνικά χρόνια του
Βυζαντίου.

Επηρεάστηκε δε από τους Γενουάτες και τους Βενετούς της
Τραπεζούντας, τους Πέρσες και τους Γεωργιανούς, καθώς φυσικά και
από τους Τούρκους. Η τελική μορφή της ποντιακής διαλέκτου
γίνεται στην εποχή των Κομνηνών.

<http://www.pontos-news.gr/pontic-main-category/ithi-ethima>

http://dim[h.gr](http://dim-rizou.pel.sch.gr/)-rizou.pel.sc